hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu en hu en hu tt lv hu hu hu hu hu hu hu hu hu hu hu hu hu hu hu hu hu hu hu hu hu pl hu en en en en hu en hu en hu en hu hu hu hu hu hu hu sk hu hu hu hu hu hu hu hu hu hu hu hu hu
Csiszár Imre (matematikus) – Wikipédia
Ez a szócikk a matematikusról szól. Hasonló címmel lásd még: Csiszár Imre (egyértelműsítő lap).
Csiszár Imre (Miskolc, 1938. február 7. –) Széchenyi-díjas magyar matematikus, egyetemi tanár, a Magyar Tudományos Akadémia rendes tagja. Az információelmélet és alkalmazásai területének neves kutatója. 1998 és 2004 között a Bolyai János Matematikai Társulat elnöke.
1938. február 7. (84 éves)
Eötvös Loránd Tudományegyetem (–1961, matematika)
IEEE Richard W. Hamming Medal (2015)
az Eötvös Loránd Tudományegyetem díszdoktora (2017)
1956-ban érettségizett, majd felvették az Eötvös Loránd Tudományegyetem matematika–alkalmazott matematika szakára, ahol 1961-ben szerzett matematikus és tanári diplomát. Ennek megszerzése után az MTA Matematikai Kutatóintézetében (ma: MTA Rényi Alfréd Matematikai Kutatóintézet) kapott állást. 1968-ban az információelméleti csoport vezetőjévé nevezték ki, később az információelméleti osztály vezetője lett. 1991-ben kutatóprofesszori megbízást kapott az intézetben. Az osztályt 2008-ig vezette.
Intézeti munkája mellett két egyetemen is oktatott: 1978-ban az Eötvös Loránd Tudományegyetem Matematikai Intézete, illetve 1995-től a Budapesti Műszaki Egyetem (BME, 2000-től Budapesti Műszaki és Gazdaságtudományi Egyetem) másodállású egyetemi tanárává nevezték ki. 2008-ban a BME-n professor emeritusi címet kapott. Számos külföldi intézményben volt vendégprofesszor: Amerikai Katolikus Egyetem (1970), Stanford Egyetem (1982), Virginiai Egyetem (1985–1986), Marylandi Egyetem (1986, 1991), Leuveni Katolikus Egyetem (1996). 1999 és 2002 között Széchenyi professzori ösztöndíjjal kutatott.
1967-ben védte meg a matematikai tudományok kandidátusi, 1977-ben akadémiai doktori értekezését. A Matematikai Bizottság tagja lett. 1990-ben megválasztották a Magyar Tudományos Akadémia levelező, 1995-ben pedig rendes tagjává. 1995 és 2000 között az MTA Doktori Tanácsának tagja volt. 1998-ban megválasztották a Bolyai János Matematikai Társulat elnökévé, amely tudományos társaságot 2004-ig vezetett. Az Alkalmazott Matematikai Lapok, az Acta Mathematica Hungarica és a Studia Scientiarum Mathematicarum Hungarica szerkesztőbizottságában vesz részt.
Kutatási területe az információelmélet és annak valószínűségszámítási, matematikai statisztikai alkalmazásai. A magyarországi információelméleti iskola egyik megalapítója.
Három matematikai tárgyú könyv szerzője. Erdős-száma 1.[1]
Claude E. Shannon-díj (1996)
Bolzano-érem (Cseh Tudományos Akadémia, 2006)
Richard W. Hamming-érem (2015)
Information-Type Measures of Difference of Probability Distributions and Indirect Observations (1967)
I-Divergence Geometry of Probability Distributions and Minimizations Problems (1975)
Information Theory. Coding Theorems for Discrete Memoryless Systems (Körner Jánossal, Probability and Mathematical Statistics. Academic Press, New York–London, 1981. ISBN 0121984508)
Why Least Squares and Maximum Entropy? An Axiomatic Approach to Linear Inverse Problems (1991)
Lineáris inverz problémák logikailag konzisztens megoldási módszerei (1992)
Common Randomness Ininformation Theory and Cryptography (1993, 1998)
Közös véletlen, titkosság, identifikáció (1996)
Information Theory and Statistics: A Tutorial (Paul Shieldsszel, 2004)
↑ The Erdős Number Project
A Magyar Tudományos Akadémia tagjai 1825–2002 I. (A–H). Főszerk. Glatz Ferenc. Budapest: MTA Társadalomkutató Központ. 2003. 235. o.
MTI Ki Kicsoda 2009, Magyar Távirati Iroda Zrt., Budapest, 2008, ISSN 1787-288X
Adatlap a Magyar Tudományos Akadémia honlapján
Szakmai életrajz a BME szenior pályázati honlapján[halott link]
Simonyi Gábor, Fritz József: Konferencia Csiszár Imre 80. születésnapja tiszteletére (magyar nyelven). Érintő (Bolyai János Matematikai Társulat), 2018. szeptember 1.
A lap eredeti címe: „https://hu.wikipedia.org/w/index.php?title=Csiszár_Imre_(matematikus)&oldid=24368941”
Utoljára szerkesztve 2021. november 9., 11:35-kor
A lap utolsó módosítása: 2021. november 9., 11:35
A lap szövege CC BY-SA 3.0 alatt érhető el, ha nincs külön jelölve.